**Átfogó értékelés**

**Révfülöp Nagyközség Önkormányzata**

**2019. évi gyermekjóléti és gyermekvédelmi feladatainak ellátásáról**

**1. A település 0-18 éves korosztályának demográfiai mutatói:**

|  |  |  |  |  |  |
| --- | --- | --- | --- | --- | --- |
|  | 0-2 évesek | 3-5 évesek | 6-13 évesek | 14-18 évesek | összesen |
| Révfülöp | 9 | 26 | 61 | 33 | 129 |

Révfülöp Nagyközség lakossága 2019. január 1-én 1173 fő volt.

**A település 0-18 éves korosztályának demográfiai mutatói:**

Révfülöp településen az állandó népesség alakulása 2012. évhez képest csökkenő tendenciát mutat. 2012-ben 1195 fő, míg 2019-ben 1173 fő volt Révfülöp állandó lakossága. A 0-18 éves korosztály létszám alakulása is csökkenést mutat 2012. évhez képest. 2012-ben az állandó lakosság a 0-18 éves korosztály 139 fő. 2019-ban az állandó lakosság a 0-18 éves korosztály 129 fő. Az állandó népesség, illetve a korosztályok létszám adatait a táblázatok szemléltetik.

A 0-18 éves korosztály létszámcsökkenése lassuló tendenciát mutat, a létszám 2012. évhez képest 2019. évben csupán 10 fővel csökkent, míg 2009 és 2017 között ez a szám 46 fő volt.

***Révfülöp település állandó lakosságának alakulása 2012-2019-ig***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Állandó lakosság alakulása** | **2012** | **2013** | **2014** | **2015** | **2016** | **2017** | **2018** | **2019.** |
| **Állandó lakosság** | 1195 | 1199 | 1182 | 1167 | 1167 | 1178 | 1178 | 1173 |

***Révfülöp település 0-18 éves korosztályának alakulása 2012-2019 között***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Évek**  **Korosztály** | **2012** | **2013** | **2014** | **2015** | **2016** | **2017** | **2018** | **2019** |
| 1. **18 éves korosztály** | 139 | 117 | 133 | 125 | 135 | 136 | 127 | 129 |

# **2. Az önkormányzat által nyújtott pénzbeli, természetbeni ellátások biztosítása:**

# **- a rendszeres gyermekvédelmi kedvezményben részesülők száma, kérelmezőkre vonatkozó általánosítható adatok, elutasítások száma, főbb okai, önkormányzatot terhelő kiadás nagysága,**

# **- egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok,**

# **- gyermekétkeztetés megoldásának módjai, kedvezményben részesülőkre vonatkozó statisztikai adatok.**

A rendszeres gyermekvédelmi kedvezményre való jogosultság megállapításának feltételeiről a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 19 – 20 - 20/A, 20/B és 21.§-a rendelkezik.

A rendszeres gyermekvédelmi kedvezmény megállapítása a jegyző hatáskörébe tartozik.

A jogosultság megállapítására a kérelem benyújtását követően kerül sor. Az ismételt megállapításhoz az év folyamán új kérelmet kell benyújtani a megfelelő igazolásokkal együtt. Az ellátással kapcsolatosan az érdeklődőket tájékoztatjuk a lehetőségekről.

A rendszeres gyermekvédelmi kedvezményre való jogosultság feltételeit a Gyvt. 19. § (2) bekezdése határozza meg, melyek 2019. évben az alábbiak voltak:

A gyermeket gondozó családban az egy főre jutó jövedelem nem haladta meg az öregségi nyugdíj legkisebb összegének **140 %-**át, azaz a **39.900,- Ft**-ot

- ha a gyermeket egyedülálló szülő, illetve más törvényes képviselő gondozza, vagy

- ha a gyermek tartósan beteg, illetőleg súlyosan fogyatékos, vagy

- ha nagykorúvá vált gyermek nappali oktatás munkarendje szerint tanulmányokat folytat és 23. életévét még nem töltötte be, vagy felsőoktatási intézmény nappali tagozatán tanul és 25. életévét még nem töltötte be.

Az egy főre jutó jövedelem a gyermeket gondozó családban a fenti esetek közé nem tartozó esetekben az öregségi nyugdíj legkisebb összegének **130 %**-át, azaz **37.050,- Ft**-ot nem haladta meg, feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön az öregségi nyugdíj legkisebb összegének hússzorosát, vagy együtt számítva az öregségi nyugdíj legkisebb összegének hetvenszeresét.

Révfülöp településen 2019. évben 3 családban 8 fő gyermek részére került rendszeres gyermekvédelmi kedvezményre való jogosultság megállapításra. Elutasított kérelem nem volt.

Általánosságban elmondható, hogy a kérelmezők többsége egy és kétgyermekes családokból került ki, valamint ahol a szülő egyedül neveli gyermekét. A jogosultság hátterében jellemzően a szülők munkanélkülisége áll, illetve a minimálbéren történő foglalkoztatás, az egykeresős család.

**Korcsoport szerinti bontás a rendszeres gyermekvédelmi kedvezményre jogosultaknál (2019. december 31-i állapot szerint)**

|  |  |  |  |  |  |
| --- | --- | --- | --- | --- | --- |
| Megnevezés | 3-5 éves | 6-13 éves | 14-17 éves | 18- éves | Összesen |
| Gyermekek száma | 2 | 6 | 0 | 0 | 8 |

**A támogatásban részesített családok száma a rendszeres gyermekvédelmi kedvezményre jogosult gyermekek száma szerint**

**(2019. december 31-i állapot)**

|  |  |  |  |  |  |
| --- | --- | --- | --- | --- | --- |
| Megnevezés | 1 gyermekes | 2 gyermekes | 3 gyermekes | 4 vagy 5 gyermekes | Összesen |
| Családok száma | 0 | 1 | 2 | 0 | 3 |

A törvény értelmében a települési önkormányzat jegyzője annak a gyermeknek, fiatal felnőttnek, akinek a rendszeres gyermekvédelmi kedvezményre való jogosultsága

- a tárgyév augusztus 1-jén fennáll, a tárgyév augusztus hónapjában,

- a tárgyév november 1-jén fennáll, a tárgyév november hónapjában

pénzbeli támogatást nyújt. A támogatás összegét a költségvetési törvény határozza meg. Ez az összeg 2019. évben gyermekenként 6000 Ft volt, összesen 102.000 Ft.

2013. szeptember 1-től a Gyvt. 67/A.§-a szabályozza a hátrányos helyzet és halmozottan hátrányos helyzet megállapítását.

***„67/A. §***[***422***](http://net.jogtar.hu/jr/gen/hjegy_doc.cgi?docid=99700031.TV#lbj422param)*(1) Hátrányos helyzetű az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az alábbi körülmények közül egy fennáll:*

*a) a szülő vagy a családbafogadó gyám alacsony iskolai végzettsége, ha a gyermeket együtt nevelő mindkét szülőről, a gyermeket egyedül nevelő szülőről vagy a családbafogadó gyámról - önkéntes nyilatkozata alapján - megállapítható, hogy a rendszeres gyermekvédelmi kedvezmény igénylésekor legfeljebb alapfokú iskolai végzettséggel rendelkezik,*

*b) a szülő vagy a családbafogadó gyám alacsony foglalkoztatottsága, ha a gyermeket nevelő szülők bármelyikéről vagy a családbafogadó gyámról megállapítható, hogy a rendszeres gyermekvédelmi kedvezmény igénylésekor az Szt. 33. §-a szerinti aktív korúak ellátására jogosult vagy a rendszeres gyermekvédelmi kedvezmény igénylésének időpontját megelőző 16 hónapon belül legalább 12 hónapig álláskeresőként nyilvántartott személy,*

*c)*[*423*](http://net.jogtar.hu/jr/gen/hjegy_doc.cgi?docid=99700031.TV#lbj423param) *a gyermek elégtelen lakókörnyezete, illetve lakáskörülményei, ha megállapítható, hogy a gyermek a településre vonatkozó integrált településfejlesztési stratégiában szegregátumnak nyilvánított lakókörnyezetben vagy félkomfortos, komfort nélküli vagy szükséglakásban, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.*

*(2) Halmozottan hátrányos helyzetű*

*a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az (1) bekezdés a)-c) pontjaiban meghatározott körülmények közül legalább kettő fennáll,*

*b) a nevelésbe vett gyermek,*

*c) az utógondozói ellátásban részesülő és tanulói vagy hallgatói jogviszonyban álló fiatal felnőtt.*

*(3) A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre - külön döntésben, a rendszeres gyermekvédelmi kedvezményre való jogosultsággal egyező időtartamra - megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.*

*(4) A hátrányos vagy halmozottan hátrányos helyzet fennállásának megállapítása a rendszeres gyermekvédelmi kedvezményre való jogosultság megállapítását követően is kérelmezhető. Ebben az esetben az (1) bekezdésben meghatározott feltételek fennállását a kérelem benyújtásának időpontjára vonatkozólag kell vizsgálni, valamint a hátrányos és halmozottan hátrányos helyzet a kérelem benyújtásának napjától a fennálló rendszeres gyermekvédelmi kedvezmény időtartamára állapítható meg.”*

Révfülöp településen 2019. évben hátrányos, halmozottan hátrányos helyzetű gyermek nem került regisztrálásra. Erről szóló jelentés elküldésre került a törvényben előírt jelentési kötelezettség időpontjában a KIR (Közoktatási Információs Rendszer) felé.

Az önkormányzat a központi jogszabályok alapján járó ellátásokon túl, iskolakezdésre tekintettel települési támogatásban részesítette az általános és középiskolás gyermekek szüleit, 68 fő gyermek esetében összesen 2.118.000 Ft összegben.

Az önkormányzati rendelet alapján felsőoktatási ösztöndíjban 2 fő összesen 300.000 Ft összegben részesült.

Révfülöp település a 2019. évre is kiírta a Bursa Hungarica Önkormányzati Ösztöndíj pályázatot. Az erre fordított kiadás összege: 50.000 Ft volt, 1 fő tanuló támogatásával.

**A gyermekétkeztetés** a Révfülöp Nagyközség Önkormányzata konyháján keresztül az óvodában és az iskolában is megoldott (napközi otthonos óvoda, iskolában napközi illetve menza keretében).

A gyermekek életkorának megfelelően előállított étel a Révfülöp Önkormányzat konyháján készül, és a gyermekek az intézményekben (iskola, óvoda) kialakított ebédlőkben fogyasztják el.

A személyi térítési díj a jogszabályokban biztosított normatív és egyéb kedvezmények figyelembe vételével kerül megállapításra.

# **3. Az önkormányzat által biztosított személyes gondoskodást nyújtó ellátások bemutatása:**

# **- gyermekjóléti szolgáltatás biztosításának módja, működésének tapasztalata (alapellátásban részesülők száma, gyermekek veszélyeztetettségének okai, szociális válsághelyzetben levő várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatai),**

# **- gyermekek napközbeni ellátásának, gyermekek átmeneti gondozásának biztosítása, ezen ellátások igénybevétele, s az ezzel összefüggő tapasztalatok.**

Gyermekjóléti alapellátások

A Gyvt. 38.§-a értelmében az alapellátásnak hozzá kell járulnia a gyermek testi, értelmi, érzelmi és erkölcsi fejlődésének, jólétének, a családban történő nevelésének elősegítéséhez, a veszélyeztetettség megelőzéséhez és a kialakult veszélyeztetettség megszüntetéséhez, valamint a gyermek családjából történő kiemelésének a megelőzéséhez.

Az alapellátások körébe az alábbiak tartoznak:

* gyermekjóléti szolgáltatás (a gyermekjóléti szolgálat útján),
* gyermekek napközbeni ellátása – bölcsőde,

családi napközi,

házi gyermekfelügyelet

óvoda, iskola,

* gyermekek átmeneti gondozása – helyettes szülő,

gyermekek átmeneti otthona

családok átmeneti otthona.

Az előzőekben felsoroltak közül településünkön a gyermekjóléti szolgálat, az óvoda és iskola áll a szülők és a gyermekek rendelkezésére.

## Gyermekjóléti szolgáltatás biztosítása

A gyermekjóléti szolgáltatási feladatokat a Balaton-felvidéki Szociális, Gyermekjóléti és Háziorvosi Ügyeleti Szolgálat látja el. Az ellátással kapcsolatos tapasztalatokat a Szolgálat családgondozója által készített beszámoló tartalmazza.

4.-5. (hatályon kívül)

# **6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők működését engedélyező hatóság ellenőrzésének alkalmával tett megállapítások bemutatása.**

----

# **7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).**

A jövőre néző javaslatok között évek óta ugyanazok az elképzelések, prioritások, megvalósítandó feladatok jelennek meg. Ezen a terülten évről évre nagyobb hangsúllyal jelennek meg a megfogalmazott feladatok. Az egész napos iskola bevezetésével a pedagógusok szerepe még inkább felerősödött, természetesen nem kisebb súllyal a szülők szerepe és felelőssége mellett.

A gyermekekkel való kapcsolattartás, a velük való kommunikáció fontos feladata a felnőtt társadalomnak, különösen a szülőknek és pedagógusoknak, akik napi kapcsolatban állnak a gyermekekkel. Fontos azonban az egész felnőtt társadalom odafigyelése, mert egy-egy apró jelből, jelzésből, ami felénk érkezik, tragédiák előzhetők meg. A gyermekek érdekében továbbra is hasznosak a különféle előadások, felvilágosító beszélgetések, melyek jelenleg is rendszeresek a védőnői szolgálat, a rendőrkapitányság, és az általános iskola lebonyolításában. A lehetőségeinkhez képest a gyermekek „lelkének” kezelésére kellene több gondot fordítani, mert a „rohanó világ”, az anyagi javak utáni törekvés eltompítja bennünk és gyermekeinkben is az igaz emberi érzelmeket és érzéseket. Több beszélgetésre, konfliktus kezelésre lenne szükség, minden korosztálynak a maga szintjén. Különféle tréningek lebonyolítása-e témában, akár külsős szakemberek bevonásával is javasolt.

# **8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása**.

A Bűnmegelőzési és Közbiztonsági Koncepciót Révfülöp Nagyközség Képviselő testülete az **50/2015. (IV.27.)** számú határozatával elfogadta.

A bűnmegelőzési programban a következő főbb célok és prioritások kerültek megfogalmazásra:

**Általános cél**: a település amúgy is jónak mondható közbiztonságának javítása, a lakosság biztonságérzetének, a település élhetőségének fenntartása, az állandóan elérhető körzeti megbízotti iroda illetve lehetőség szerint rendőrőrs létrehozása.

**Rövid távú cél:** a település jelenleg is nagy lefedettségű térfigyelő kamera rendszerének további bővítése, elsősorban a turisták által fokozottan látogatott területek vonatkozásában.

Ösztönözni, segíteni kell a polgárőrség tevékenységét eszközök, felszerelés, kommunikációs rendszer biztosításával.

Főbb prioritások:

A közterületek rendjének fenntartása, biztosítása.

A településen élő idősek fokozott védelme, tájékoztatása

A településen élő gyermekek és fiatalkorúak fokozott védelme, tájékoztatása.

A nagy számban megjelenő turisták vonzásaként megjelenő kedvezőtlen jelenségek megelőzése: mint lopások, gépjármű feltörések, besurranások, rongálások.

Gyermekkorú és fiatalkorú bűnelkövetőkről az Önkormányzat információval nem rendelkezik.

# **9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

Egyes civil szervezetek a szabadidős programok (táborok, kirándulások) szervezésében, lebonyolításában tevékenyen részt vesznek. Évek óta kiemelkedő tevékenységet folytat e területen a Gázló Környezet- és Természetvédelmi Egyesület, valamint a RIVE, mely több programot szervez az általános iskolával közösen az ott tanuló gyermekek számára.